Talapang

An talapang (Ingles: frog) iyo an arin man na myembro nin sarong manlainlain asin grupo nin mga carnivorous na haralipot an hawak, daing ikog na mga ampibyano na minakompuesto kan orden na Anura (ανοὐρά, literalmente mayong ikog sa Suanoy na Griyego). An pinakagurang na fossil na "proto-frog" Triadobatrachus iyo midbid sa Amay na Triasic kan Madagascar, alagad an molecular clock dating an nagsasabi kan pagkakabaranga ninda sa iba pang ampibyano posibleng naglawig pa sa Permian, 265 milyon na taon na an nakaagi. An mga talapang mahiwas an pagkawaras, poon sa tropiko sagkod sa subarktikong mga rehiyon, alagad an pinakadakulang konsentrasyon nin dibersidad kaini iyo yaon sa tropikong kadlagan. An mga talapang igwa nin 88% nin mga extant amphibian na mga species. Saro man sinda sa limang may pinakadakulang dibersidad sa mga orden kan bertebrato. An espesye nin warty frog igwa nin tendensiang apodon na mga toad, alagad an kalaenan kan mga talapang asin toad iyo impormal, bakong gikan sa kasaysayan nin taksonomiya.

An sarong gurangan nang talapang igwang malapok na hawak, uldot na mga mata, mala-sa-kalot na dila, kalamias nakatiklop sa irarom, asin mayong ikog (an ikog kan mga tailed frog iyo an ekstensyon kan lalaking cloaca). An mga talapang igwa nin kublit na glandular, na may mga nagluluwas na nakauuyam o kun bako nakagadan. An kublit ninda iba-iba an kolor poon sa  marhay na pag camouflage na dappled brown, gripo asin berde sagkod sa buhay na mga porma nin maliwanag na pula o kayumanggihon asin itom sa pagpahiling nin toxicity asin sagkod sa pagpalayas sa mga naniniba. An mga adulto nabubuhay sa preskong tubig asin sa marang daga; An ibang species nag'aadaptar sa pamumuhay sa irarom kan daga o sa mga kahoy.

An mga talapang iyo tipikong nagsusugok sa tubig. An sugok nahimsa pasiring sa aquatic larvae na inaapod na tadpoles na may ikog asin internal na mga giso. Naggamit sinda nin espesyal na nguso para sa pagkakan na siring sa mga herbivorous, omnivores o planktivorous. Natapos an siklo nin buhay kun sinda nagmemetamorphose pasiring sa adulto.

Pirang species an nagdeposito kan mga sugok sa daga o dai nag aagi sa pagigin tadpole. Sa pangkagabsan, an mga talapang na adulto igwa nin carnivorous na dieta na kompwesto nin saradit na inbertibrato alagad omnivores na espesye.

 Toltolan